A BIZOTTSÁG 957/2008/EK RENDELETE
(2008. szeptember 29.)
a közösségi vámkontingenseknek a Brazíliából, Thaiföldről és más harmadik országokból származó baromfihús számára történő megnyitásáról és igazgatásáról szóló 616/2007/EK rendelettől a 2008/2009. vámkontingens-időszak tekintetében való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére és 148. cikkére, összefüggésben 4. cikkével,
tekintettel az Európai Közösség és a Brazil Szövetségi Köztársaság között, valamint az Európai Közösség és a Thaiföldi Királyság között az 1994. évi Általános Vám- és Kereskedelmi Egyezmény (1994. évi GATT) XXVIII. cikkének megfelelően a baromfihús tekintetében megállapított engedmények módosításáról szóló, kölcsönösen elfogadott jegyzőkönyv formájában létrejött megállapodások megkötéséről szóló, 2007. május 29-i 2007/360/EK tanácsi határozatra (2) és különösen annak 2. cikkére,
mivel:
(1)
Brazília 2008. augusztus 5-én irányelvet (3) tett közzé a származási bizonyítványok odaítélésének módjáról, amelyet 2008. október 1-jétől kezdődően fognak alkalmazni.
(2)
Figyelemmel a Brazíliából származó termékek származási bizonyítványainak kiadására irányadó feltételek körüli bizonytalan helyzetre, indokolt egyelőre e behozatalok tekintetében későbbre halasztani a 2009. január 1-jétőlmárcius 31-ig tartó alidőszakra vonatkozó engedélykérelmek benyújtására kijelölt időszakot, amelyet a 616/2007/EK bizottsági rendelet (4) 5. cikkének (1) bekezdése jelenleg 2008 októberének első hét napjában állapít meg.
(3)
Ennek megfelelően indokolt a 2008/2009. vámkontingens-időszakra vonatkozóan a szóban forgó behozatalok tekintetében eltérni a 616/2007/EK rendelet 5. cikkének (1) bekezdésében foglalt rendelkezésektől.
(4)
Tekintettel arra, hogy a következő alidőszakra vonatkozó kérelmek benyújtására nyitva álló időszaknak 2008. október 1-jén kellett volna megkezdődnie, feltétlenül szükséges, hogy e rendelet rendelkezései ettől a naptól fogva legyenek alkalmazandók.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 616/2007/EK rendelet 5. cikkének (1) bekezdésétől eltérően a 2009. január 1-jén kezdődő alidőszakra vonatkozó engedélykérelmek az 1., a 4. és a 7. csoportba tartozó termékek esetében kizárólag 2008 novemberének első hét napján nyújthatók be.
2. cikk
Ez a rendelet Az Európai Unió Hivatalos Lapjában való kihirdetését követő napon lép hatályba.
Rendelkezéseit 2008. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. szeptember 29-én.